ANEXA NR. 24 – Sesizare pentru deschiderea procedurii succesorale

ACTE NECESARE pentru eliberarea ***Sesizării pentru deschiderea procedurii succesorale*** – Anexa nr. 24:

* cerere tip / se completează cu majuscule;
* carte de identitate a solicitantului/prezumtiv moștenitor;
* certificat de naștere al solicitantului;
* certificat de căsătorie pentru soția supraviețuitoare/soțul supraviețuitor sau sentinţa judecătorească prin care s-a pronunţat desfacerea căsătoriei (divorţul) în cazul în care aceştia se recăsătoresc / partaj bunuri și orice alte documente relevante;
* certificat de deces pentru persoana decedată după care se face succesiunea.

În cazul persoanelor reprezentate de avocat/notar public, acesta va prezenta procura specială/avocațială, cartea de identitate, legitimația de avocat/notar vizată la zi și certificatul de deces al persoanei după care se face succesiunea, în original. Solicitantul va semna și formularul privind acordul de prelucrare a datelor cu caracter personal - GDPR.

Actele doveditoare se prezintă **în original.**

Verificarea documentelor și eliberarea Anexei nr. 24 se realizează în termen de cel mult 30 de zile de la înregistrarea solicitării (de regulă, 7-10 zile lucrătoare).

**NOTĂ**: Sesizarea pentru deschiderea procedurii succesorale (Anexa 24) se eliberează o singură dată, la cererea moștenitorilor (succesibililor) prezumtivi ai defunctului.

Persoana îndreptățită să solicite la cerere eliberarea *,,Sesizării pentru deschiderea procedurii succesorale”* (Anexa 24) este persoana care face dovada scrisă că are vocație succesorală (este una din prezumtivii moștenitori legali sau testamentarii) a defunctului-autor al succesiunii. Documentele se depun personal, de către unul din prezumtivii moștenitori sau prin împuternicit, cu procură notarială.

Sesizarea pentru deschiderea procedurii succesorale este documentul administrativ necesar în procedura dezbaterii succesorale care se desfășoară exclusiv în fata notarului public competent sau a instanței judecătorești în a cărei rază teritorială a avut ultimul domiciliu defunctul.